《酬郑沁州》
唐代·刘祎之

麒阁一代良，熊轩千里躅。缉图昭国典，按部留宸瞩。

匪厌承明庐，伫兼司隶局。芸书暂辍载，竹使方临俗。

节变风绪高，秋深露华溽。寒山敛轻霭，霁野澄初旭。

已切长年悲，谁堪岐路促。遥林征马迅，别馆嘶骖跼.

雅赠响摐金，索居睽倚玉。凄断离鸿引，劳歌思足曲。

作者简介：刘祎之（ 631—687），字希美，常州晋陵（今江苏常州）人。唐初学者。少以文藻知名。上元中，迁左史、弘文馆直学士，参决政事。又与人同撰《列女传》、《乐书》等共千余卷。曾一度坐事放逐。则天临朝，倍受信任，官至凤阁侍郎、同凤阁鸾台三品。后以私议太后返政，并受人诬告，被赐死。